b'\n_START_ARTICLE_\n\xc5\xa0krat \xc5\xa0krip \xc5\xa0krap\n_START_PARAGRAPH_\n\xc5\xa0krat \xc5\xa0krip \xc5\xa0krap je glavni literarni lik v pravlji\xc4\x8dnih zgodbah za otroke \xc5\xa0krat \xc5\xa0krip \xc5\xa0krap nagaja rad, ki jih ne napisal Marko Kravos in ilustrirala Alenka Sottler.\n_START_SECTION_\nVSEBINA ZGODB\n_START_PARAGRAPH_\nNiz devetih izvirnih pravljic o \xc5\xa1kratu \xc5\xa0krip \xc5\xa0krapu je o\xc4\x8darljivo domiseln. Usmerjen je k problematiki sodobnega sveta, seveda v skladu z otro\xc5\xa1ko dojemljivostjo. \xc5\xa0krat se v zgodbah spopada s \xc5\xa1olskimi napori, z opravljivkami, z zadrtimi generali, z lahkomiselnimi in razvajenimi otroci, z zadu\xc5\xa1ljivim mestnim okoljem, z obsedenostjo znanstvenikov, \xc4\x8dlove\xc5\xa1ko zlobo. Poleg problemati\xc4\x8dnih tem bralec zve tudi \xc5\xa1kratovo miti\xc4\x8dno usodo in podobo: kaj vse po\xc4\x8dne s svojo \xc4\x8darodejno mo\xc4\x8djo, kako se kratko\xc4\x8dasi, zakaj je majhen, zakaj nosi troje hla\xc4\x8d, \xc4\x8desa ne more ali no\xc4\x8de narediti\xe2\x80\xa6\n_START_SECTION_\n\xc5\xa0kip \xc5\xa0krap in stra\xc5\xa1ni \xc4\x8daj\n_START_PARAGRAPH_\nZgodba govori o \xc4\x8dudnem mo\xc5\xbeicu z dolgo brado, ki mu je ime \xc5\xa0krip \xc5\xa0krap. Ta \xc5\xa1krat lahko po\xc4\x8dne mnogo nenavadnih re\xc4\x8di; vidi stvari od znotraj in skozi zid, ve stvari, ki se drugim \xc5\xa1e sanjajo ne, iz \xc4\x8dasopisa napravi marmelado in \xc5\xa1e mnogo drugih nenavadni stvari._NEWLINE_Neka deklica Tilka je neko\xc4\x8d hudo zbolela. Star\xc5\xa1i so poklicali zdravnika, ki je po natan\xc4\x8dnem pregledu ugotovil, da deklici ne more pomagati ter da mora v bolnico. Deklica pa na noben na\xc4\x8din ni \xc5\xbeelela v bolnico in je za\xc4\x8dela jokati._NEWLINE_Ravno takrat pa je mimo pri\xc5\xa1el \xc5\xa1krat \xc5\xa0krip \xc5\xa0krap, ki je videl, da Tilka potrebuje pomo\xc4\x8d. Po natan\xc4\x8dnem pregledu je ugotovil, da so nanjo spravile tri \xc4\x8darovnice: botra Bole\xc4\x8dina, strina Vro\xc4\x8dina in sveta Neumnost. Tilki je razlo\xc5\xbeil, da ja za bolezen kriva sama, ker je sredi decembra od\xc5\xa1la v morje po pol\xc5\xbee. Deklica je spoznala neumnost, ki jo je naredila, \xc5\xa1krat pa je skuhal \xc4\x8dude\xc5\xbeni napoj, ki jo je pozdravil.\n_START_SECTION_\nOstroviden in neviden\n_START_PARAGRAPH_\n\xc5\xa0krat \xc5\xa0krip \xc5\xa0krat se nekega dne nadene steklenosivo kapo, ki ga dela nevidnega, in se opravi v veleblagovnico. Tu se skrije v nakupovalni vozi\xc4\x8dek stari gospe, ki se mu zdi tako imenitna, da z njo odide na obisk k teti Ur\xc5\xa1i in botri \xc5\xbdu\xc5\xbei. Vse tri se vsak ponedeljek dobijo, opravljajo in se sladkajo. \xc5\xa0krip \xc5\xa0krap pa ve, da opravljanje ni lepo, zato se odlo\xc4\x8di, da bo opravljivkam nastavil past. V sladkornico nasuje sol in ko poslu\xc5\xa1a botra \xc5\xbeu\xc5\xbeka popiti sladko kavo, se ji zatakne in jo pljune po prijateljicama. Tako je \xc5\xa1krat pregnal opravljivke.\n_START_SECTION_\nZakaj so \xc5\xa1krati majhni\n_START_PARAGRAPH_\nNekega de\xc5\xbeevnega dne so se otroci, na poti v \xc5\xa1olo, ustavili pred \xc5\xa1kratovo votlino in \xc5\xbeeleli sli\xc5\xa1ati zgodbo. \xc5\xa0krip \xc5\xa0krap jim posku\xc5\xa1a povedati zgodbo, vendar ga otroci ves \xc4\x8das zbadajo s tem, da je premajhen. Pa vendar se \xc5\xa1krat domisli ideje in otroke zbada nazaj. Ko si otroci za\xc5\xbeelijo konec zgodbe, ugotovijo, da morajo v \xc5\xa1olo. \xc5\xa0krat jim obljubi, da jim bo zgodbo povedal, ampak samo v primeru, da nikoli ve\xc4\x8d ne bojo nikogar ve\xc4\x8d \xc5\xbealili ali zbadali.\n_START_SECTION_\n\xc5\xa0krip \xc5\xa0krap v \xc5\xa1oli\n_START_PARAGRAPH_\nPred tiso\xc4\x8di leti je tudi \xc5\xa0krip \xc5\xa0krap hodil v \xc5\xa1olo. U\xc4\x8dili so se popolnoma druga\xc4\x8de kot mi. Ustvaril je bolj prakti\xc4\x8den sladoled, \xc5\xa1tirim kolesom dodal volan in dobil avto, kravi nataknil smrde\xc4\x8de nogavice in dobil gorgonzolo, Luku je naredil spodnje hla\xc4\x8de iz brona, Marjanci, ki je hotela biti v sredi\xc5\xa1\xc4\x8du pozornosti je napravil obleko iz pajkove mre\xc5\xbee in jo namazal z medom in smetano, vsi so ji govorili, da je najslaj\xc5\xa1a punca\xe2\x80\xa6  Nanj je bila ponosna tudi u\xc4\x8diteljica Genovefa, \xc5\xa1e bolj bo, ko bo izvedela za ostale njegove podvige in dogodiv\xc5\xa1\xc4\x8dine.\n_START_SECTION_\nSvet na kvadrat\n_START_PARAGRAPH_\nNekega dne se je \xc5\xa0krip \xc5\xa0krap odlo\xc4\x8dil, da bo popravil svet. Ugotovil je, da je Zemlja okrogla in se vrti po svoje. Zato se ljudem vrti v glavi in so malo zme\xc5\xa1ani. Odlo\xc4\x8dil se je, da bo Zemljo naredil oglato in gladko, ogromno kocko iz srebra in stekla. Kako naj bi kocka zgledala je natan\xc4\x8dno opisal deklici Nini, ki je ravnokar pri\xc5\xa1la mimo. Razlo\xc5\xbeil ji je, da bo vse  v obliki kvadrata. Nina mu je pojasnila, da bo v kvadratnem svetu tudi on postal Krip Krap, ker ne bo ve\xc4\x8d kljukic na \xc5\xa1-jih. \xc5\xa0krat je opazil spoznal svojo zmoto in se od sramu skril v votlino.\n_START_SECTION_\n\xc5\xa0krip \xc5\xa0krap gre na vojsko\n_START_PARAGRAPH_\n\xc5\xa0krip \xc5\xa0karp je nekega dne \xc5\xa1el mimo voja\xc5\xa1nice in podra\xc5\xbeil njihovo poglavarko, da bi bilo bolj zanimivo, \xc4\x8de se vojaki ne bi bojevali na bojnem polju ampak na travnikih, bazenih in igri\xc5\xa1\xc4\x8dih. Poglavarka se je razjezila in ukazala usmrtiti \xc5\xa1krata. Ker pa je \xc5\xa0krip \xc5\xa0krap pretentan, jo je hitro zamotil z vpra\xc5\xa1anji o sovra\xc5\xbeniku. Predlagal ji je koga naj napade, ker je bila tako navdu\xc5\xa1ena nad idejo, ga je oprostila smrtne kazni. Prebrisan \xc5\xa1krat pa je vojski namesto streliva podtaknil sladkarije. Vojaki na obeh straneh so se veselo sladkali. Poglavarka pa je iz ma\xc5\xa1\xc4\x8devanja poklicala zobozdravnike. Tako je \xc5\xa0krip \xc5\xa0krap s svojo prebrisanostjo spet naredil nekaj dobrega.\n_START_SECTION_\nHi\xc5\xa1a selivka\n_START_PARAGRAPH_\n\xc5\xbdivela sta skromna dedek in babica, ki sta imela zelo rada svojega vnuka Luka. Ker je bil Luka domiseln fant, se je spomnil kako bi jim lahko \xc5\xa1lo bolje. Na okenske police in balkon je posadil zelenjavo in sadje. Vendar pa so se pojavile tatinske srake in za\xc4\x8dele jesti pridelek. Luka je na pomo\xc4\x8d poklical \xc5\xa0kripa \xc5\xa0krapa. \xc5\xa0krat je srake za\xc4\x8daral v galebe, ki so hi\xc5\xa1o odnesli na morje. Vsi so bili sre\xc4\x8dni, \xc5\xa1krat pa je od\xc5\xa1el \xc5\xa1e drugam po svetu.\n_START_SECTION_\nO steklem in kamnitem gradu\n_START_PARAGRAPH_\nNeko\xc4\x8d so v svetu rasli kamniti  in stekleni gradovi. V steklenem gradu je \xc5\xbeivela kralji\xc4\x8dna, vila Modrina in radoveden \xc5\xa1krat \xc5\xa0krip \xc5\xa0krap. Na podstre\xc5\xa1ju je na\xc5\xa1el zeleno zrno in ga posadil. Iz njega je zrasel zeleni Hudik-zelena mrcina, z rokami do tal in kremplji namesto prstov. Vila je \xc5\xa1kratu pojasnila, da je zapisano, da se mora \xc4\x8dez 7 let poro\xc4\x8diti s Hudikom. Odpeljal jo je na svoj temni in mrzli grad. \xc5\xa0krat posku\xc5\xa1a dobit kralji\xc4\x8dno nazaj. Kon\xc4\x8dno mu uspe, saj Hudika  za\xc4\x8dara nazaj v seme. \xc5\xa0e enkrat posadi seme in iz njega zraste isti, vendar bolj prijazen Hudik. Ker je prijazen, postane tudi lep\xc5\xa1i in s kralji\xc4\x8dno se poro\xc4\x8dita na steklenem gradu. Kamniti grad pa postane ru\xc5\xa1evina, kjer \xc5\xa0krip \xc5\xa0krap obuja spomine na svoja slavna dela.\n_START_SECTION_\n\xc5\xa0kratje in babje zgodbe\n_START_PARAGRAPH_\n\xc5\xa0kripu \xc5\xa0krapu nekega dne postane dolg\xc4\x8das, ker nima nikogar svojega rodu. V iskanju na sorodnika ga sli\xc5\xa1i Jaga Baba, ga ujame in \xc5\xbeeli skuhati za svoje mazilo. \xc5\xa0krat poskusi vse svoje \xc4\x8darovnije vendar ne ukane Jage Babe. Pomaga mu mravljinec in \xc5\xa1krat uide. Na poti najde jajce iz katerega se zvali \xc5\xa1krat \xc4\x8ci\xc4\x8dibum, ki \xc5\xa0kripu \xc5\xa0krapu pripoveduje kaj vse je do\xc5\xbeivel v jajcu. \xc5\xa0kripa \xc5\xa0krapa pa ima pri tem za norca, zato si ta vtakne zama\xc5\xa1ke v u\xc5\xa1esa in odide svojo pot.\n_START_SECTION_\n\xc5\xa0KRAT \xc5\xa0KRIP \xc5\xa0KRAP\n_START_PARAGRAPH_\nPo telesni in duhovni postavi in po svojem po\xc4\x8detju je \xc5\xa1krat blizu dana\xc5\xa1njemu\xc2\xa0\xc2\xbbmalemu \xc4\x8dloveku\xc2\xab\xc2\xa0v osnovno\xc5\xa1olskem razdobju. Rad pomaga in je plemenit saj na klic na pomo\xc4\x8d vedno odgovori: \xc2\xbb\xc5\xa0krip \xc5\xa0krap pomaga rad!\xc2\xab\xc2\xa0Opazna je \xc5\xa1kratova ob\xc4\x8dutljivost do usode sveta, rad bi ga spremenil in naredil lep\xc5\xa1ega in bolj\xc5\xa1ega. No\xc4\x8de, da si svet uni\xc4\x8devali z vojnami, zato tudi vojakom podtakne, da namesto streliva streljajo sladkarije. S svojimi nagajivimi idejami dostikrat pre\xc5\xbeene \xc4\x8dlove\xc5\xa1ke napake kot so opravljivost, nesramnost, pretirana radovednost\xe2\x80\xa6_NEWLINE_Kdaj pa kdaj naredi tudi kak\xc5\xa1no nepremi\xc5\xa1ljeno dejanje, napako-vendar to prizna in posku\xc5\xa1a popraviti, najve\xc4\x8dkrat s kak\xc5\xa1nimi prebrisanimi idejami. Ima veliko \xc4\x8dlove\xc5\xa1kih in nadnaravnih lastnosti. Pomembne njegove ne\xc4\x8dlove\xc5\xa1ke lastnosti so, da zna \xc4\x8darati, lahko postane  neviden, razume in se pogovarja z \xc5\xbeivalmi, \xc5\xbeivi ve\xc4\x8d tiso\xc4\x8d let, vidi stvari odznotraj in skozi zid, iz nekega predmeta lahko napravi drugega (iz starih \xc4\x8dasopisov marmelado)\xe2\x80\xa6\n_START_SECTION_\nO \xc5\xa0KRATIH\n_START_PARAGRAPH_\nV slovenskem izro\xc4\x8dilu se je ohranilo veliko bajnih bitij in mitolo\xc5\xa1kih likov. Imamo veliko \xc5\xa1tevilo razli\xc4\x8dnih vrst vil, velikanov, divjih mo\xc5\xbe, pa tudi \xc5\xa1kratov. \xc5\xa0krate uvr\xc5\xa1\xc4\x8damo med bajna bitja zemeljskih zakladov. Ljudje so verjeli, da \xc5\xa1kratje \xc5\xbeivijo in se prikazujejo povsod \xe2\x80\x93 v gozdovih, gorah, rudnikih, mo\xc4\x8dvirjih, ob doma\xc4\x8dem ognji\xc5\xa1\xc4\x8du, letali naj bi celo po zraku in prina\xc5\xa1ali denar skozi dimnik. So majhne postave, s starikavim obrazom, dolgo belo brado in rde\xc4\x8do koni\xc4\x8dasto kapico. Oble\xc4\x8deni so v vi\xc5\xa1njevo jopico in rde\xc4\x8de ali zelene hla\xc4\x8de in tako \xc5\xbee s svojo barvo obla\xc4\x8dil poudarjajo svojo \xc5\xbeivljenjsko energijo._NEWLINE_Slovensko izro\xc4\x8dilo \xc5\xa1krate najpogosteje prikazuje kot gospodarje zemeljskega bogastva, predvsem rud, dragih kamnov in zlata v rekah. Raz\xc5\xa1irjena so tudi izro\xc4\x8dila o \xc5\xa1kratih doma\xc4\x8dega ognji\xc5\xa1\xc4\x8da-hi\xc5\xa1nih duhovih imenovanih tudi gospodar\xc4\x8dki (npr. svetli \xc5\xa1krat Laber), o kanihu-mo\xc4\x8dan \xc5\xa1krat, ki si pono\xc4\x8di pri \xc4\x8dlove\xc5\xa1kem ognji\xc5\xa1\xc4\x8du kuha razli\xc4\x8dne zvarke, ter o lesniku (gozdni ali drevesni \xc5\xa1krat)._NEWLINE_Pal\xc4\x8dkov, ali po germanskem izro\xc4\x8dilu \xc5\xa1kratov \xc5\xbeenskega spola ni. Obstajajo le mo\xc5\xa1ki \xc5\xa1kratje, ki so zakrneli v razvoju. Ti \xc2\xbbmo\xc5\xbei\xc4\x8dki\xc2\xab\xc2\xa0s svojimi zakrnelimi telesi vsekakor niso mo\xc5\xa1ki v seksualnem smislu besede. Ne poznajo notranjih konfliktov in se ne \xc5\xbeelijo premakniti k intimnim odnosom. Ker ne poznajo sprememb in si jih ne \xc5\xbeelijo, je njihovo \xc5\xbeivljenje podobno \xc5\xbeivljenju otroka pred puberteto. Zato \xc5\xa1kratje ne razumejo notranjih pritiskov, niti ne \xc4\x8dutijo so\xc4\x8dutja, nikoli niso in ne bodo okusili ljubezenske in zakonske sre\xc4\x8de, ne bodo imeli otrok in nimajo star\xc5\xa1ev. Znajo le svetovati in pomagati ljudem.'